Βασισμένη στα γεγονότα της αποστολής διάσωσης του Σαλιούτ-7 το 1985
Είναι παράξενο να κάνεις συγκόλληση σε τόση ησυχία. Μ' αρέσει ο ήχος της.
Πολύ καλή μίμηση.
Ωραία κόλληση.
Ναι, αλλά χύθηκε λιωμένο μέταλλο στην άλλη πλευρά. Το βλέπεις;
Ναι.
Θα βγάλω μερικές φωτογραφίες. Σβετλάνα, χαμογέλασε.
Είσαι τέλεια.
Είναι ώρα να γυρίσετε μέσα.
Είστε τέσσερις ώρες και δέκα λεπτά εκεί έξω.
- Μιλάμε με τη βάση; - Θα 'χουμε σήμα σε δύο λεπτά.
Εντάξει, τελειώνουμε.
Αναρωτιέμαι.
Αν οι άνθρωποι φύγουν ποτέ απ' τη Γη, θα μπορέσουν να ζήσουν στο διάστημα;
Να τεκνοποιήσουν, να μεγαλώσουν τα παιδιά τους, να ερωτευτούν;
Να κάνουν σεξ στο διάστημα.
Ίσως κάποτε διεξάγουν ένα τέτοιο πείραμα.
Γιατί όχι; Θα φτιάξουν έναν εξομοιωτή, για να εκπαιδεύουν κοσμοναύτες στο σεξ.
Ο κοσμοναύτης Ιβανόφ καταρρίπτει τον χρόνο παραμονής στον εξομοιωτή...
- ...κάνοντας νέο διαστημικό ρεκόρ. - Σταματήστε.
Σύντροφοι, σταματήστε τις φαντασιώσεις.
Ξεχάσατε ότι κάνετε συγκόλληση σε διαστημικό σταθμό;
Κέντρο Ελέγχου Ζάρια, σχεδόν τελειώσαμε.
Επιστρέψτε στον σταθμό. Σας απομένει αρκετό οξυγόνο;
Για άλλα δεκαπέντε λεπτά.
Παράξενο, νόμιζα ότι δεν μας ακούγατε.
Κι εγώ το ίδιο.
Χαίρομαι, όμως, που η κοσμοναύτης Λαζάρεβα...
...μπόρεσε να εκφράσει προσωπικά μια νέα ιδέα στη διοίκηση.
Θα την εξετάσουμε. Η εκπαίδευση ξεκινάει του χρόνου.
Σύντροφοι, η πρώτη γυναίκα κοσμοναύτης αστειεύεται και μιλάει για αγάπη.
Εγώ θα τη χειροκροτούσα.
Τη χειροκροτεί όλο το Κέντρο Ελέγχου.
Τι συνέβη;
Μείνε ακίνητη, Σβετλάνα.
- Τι συνέβη; - Τρύπησε το γάντι μου.
- Μην κουνάς το χέρι σου. - Προσπαθώ.
Ένα γρέζι από την κόλληση τρύπησε το γάντι και πιάστηκε πάνω του.
- Έλεγξε την πίεση. - Πέφτει.
Μείνε ακίνητη.
- Βλαντιμίρ, μπορείς να το κόψεις; - Αυτό κάνω.
- Πόση πίεση έχεις; - 0.7 ατμόσφαιρες.
Μη φοβάσαι, δώσ' μου το χέρι σου.
Περπάτησε μαζί μου.
Φαντάσου ότι κάνουμε βόλτα στην Λεωφόρο Άρμπατ.
Περνάμε το βιβλιοπωλείο απέναντι απ' το εστιατόριο Πράγα.
Τώρα στρίβουμε στη λεωφόρο.
- Σβετλάνα, μίλα μου. - Σου μιλάω...
- Βλαντιμίρ, έχετε δύο λεπτά. - Προλαβαίνουμε.
Πώς λέγεται στα λατινικά το "ασήμι" στον περιοδικό πίνακα;
- Τι πράμα; - Πώς λέγεται στα λατινικά το "ασήμι";
- Argentum. - Και ο "υδράργυρος";
- Hydrargyrum. - Σωστά. Πάντα τα μπερδεύω.
- Δεν σας βλέπω. Πού είστε; - Ερχόμαστε.
Θα πάμε στο σινεμά;
Φυσικά.
Σχεδόν φτάσαμε. Σήμερα παίζουν το "The Autumn Marathon".
- Μπαίνετε; - Ναι.
- Σ' αρέσει αυτή η ταινία; - Μ' αρέσει πολύ...
Έτσι μπράβο. Μετά από εσένα, καλή μου.
Μπράβο, κορίτσι μου.
Πόση πίεση έχετε;
Μπαίνετε μέσα;
Λαζάρεβα, Φιόντοροφ, με λαμβάνετε;
Παιδιά, μπήκατε;
Τι συμβαίνει;
ΣΑΛΙΟΥΤ-7
Δεν μπορώ να το περιγράψω με νόμους της Φυσικής.
Βλαντιμίρ, σκέψου πόσο παράλογη είναι η κατάσταση.
Η κοσμοναύτης Λαζάρεβα πήγε να πεθάνει, επειδή σάστισες από ένα φως.
Αν το αναφέρω, θα υπονομεύσει σοβαρά την καριέρα σου ως κοσμοναύτης.
Κι αν είδα αγγέλους;
Πώς σας φαίνεται αυτή η απάντηση;
Θα πρέπει ν' αστειεύεσαι, σωστά;
Αν αστειευόμουν, θα γελούσατε.
ΑΚΑΤΑΛΛΗΛΟΣ ΝΑ ΠΕΤΑΞΕΙ
Όταν ήσουν πάνω απ' τη Σοβιετική Ένωση, σκεφτόσουν την Όλια κι εμένα;
Κάθε φορά;
Ναι.
Αλήθεια; Δεκάξι φορές την ημέρα;
Πιο συχνά.
Δεν σας σκεφτόμουν μόνο όταν ήμουν πάνω απ' τη Μαδαγασκάρη.
Τι σκεφτόσουν τότε;
Αναρωτιόμουν τι θα συνέβαινε, αν έπεφτα εκεί απ' το διάστημα.
Οι ντόπιοι θα με έβλεπαν να πέφτω απ' τον ουρανό, θα με μάζευαν...
...και θα μ' έκαναν βασιλιά τους.
Θα τους έλεγα ιστορίες για το διάστημα, τ' αστέρια...
...το Σύμπαν...
...και λίγα πράγματα για το πώς πέρναγα στην Σοβιετική Ένωση.
Πώς πέρναγες στην Σοβιετική Ένωση;
Πες μου.
Σ' αγαπώ.
Θέλω να επιστρέψεις στη φυσιολογική ζωή σου στη Γη.
Προσπαθώ.
Πώς συνέβη αυτό;
Βλαντιμίρ, εδώ, στη Γη, υπάρχει βαρύτητα.
Πάμε μέσα. Νιώθω τόση ντροπή...
Χάσαμε το σήμα.
Λαμβάνω σφάλμα!
Το σύστημα τηλεμετρίας δεν λειτουργεί.
- Ούτε και οι αισθητήρες θερμοκρασίας! - Ούτε τα ηλεκτρονικά και οι μπαταρίες!
Όλα τα συστήματα απενεργοποιήθηκαν. Ψυχραιμία, επανεκκινήστε το σύστημα.
- Τα δεδομένα που λάβαμε, κύριε. - Ευχαριστώ.
- Πόση ώρα έχει περάσει; - Τρεις ώρες και έξι λεπτά.
- Ας κάνουμε μια συνάντηση. - Οι φωτογραφίες απ' το τηλεσκόπιο.
Δεν διακρίνω αν είναι το Σαλιούτ.
Κι αν τον κατέρριψαν οι ΗΠΑ;
Και το Αντιπυραυλικό Σύστημά τους, το "Star Wars";
Καλείτε το Εθνικής Αμύνης;
Όχι, ακυρώνω το αυριανό μπάρμπεκιου. Σύνδεσέ με με το Υπουργείο.
Η Σοβιετική Ένωση έχασε τον έλεγχο του διαστημικού σταθμού της.
Ο Σαλιούτ-7 είναι πλέον ένα αντικείμενο εκτός ελέγχου με βάρος 20 τόνους.
Σύμφωνα με τους ειδικούς, ο σταθμός θα πάρει γρήγορα πορεία καθόδου.
Τώρα είναι αδύνατον να γνωρίζουμε πού θα πέσει ο διαστημικός σταθμός.
Πότε και πού θα πέσει ο διαστημικός σταθμός στη Γη;
Είναι πιθανό να συντριβεί ακόμα και στις ΗΠΑ...
...και μπορεί να συμβεί ανά πάσα στιγμή.
Οι ειδικοί λένε ότι ο σταθμός μπορεί να πέσει σε οποιαδήποτε πόλη.
Αν πέσει σε κατοικημένη περιοχή, θα υπάρξουν πολλά θύματα.
Ελπίζουμε οι Σοβιετικοί να λύσουν το πρόβλημα.
Αν δεν το κάνουν έγκαιρα, ετοιμάζουμε λύση.
Σύντροφε Σούμπιν, εξηγήστε μας πώς εν μέσω του Ψυχρού Πολέμου...
...χάσαμε την κυριότερη διαστημική στρατηγική εγκατάσταση;
Προσπαθούμε να μάθουμε τι συνέβη.
Αυτό σημαίνει ότι δεν γνωρίζετε τι πρέπει να κάνετε;
Γνωρίζουμε. Πρέπει να πάμε εκεί και να δούμε.
Πότε θα πάτε, λοιπόν;
Θα 'ναι σε τροχιά για άλλους τρεις μήνες. Έχουμε χρόνο.
- Όχι, δεν έχουμε. - Γιατί τόση βιασύνη;
Μας πληροφόρησαν ότι η NASA θα εκτοξεύσει το Τσάλεντζερ στις 30 του μήνα.
Σε είκοσι δυο ημέρες από σήμερα.
Κοιτάξτε.
Αυτός είναι ο Σαλιούτ-7.
Έχει βάρος 20 τόνους και μέγεθος 15x6 μέτρα.
Αυτό είναι το Τσάλεντζερ.
Ο χώρος φορτίου του είναι 15x6 μέτρα και χωράει φορτίο 20 τόνων.
Δεν είναι τρομερή σύμπτωση;
Ορίστε άλλη μία σύμπτωση.
Το νέος μέλος του Τσάλεντζερ είναι ο Γάλλος σύντροφος Πατρίκ ντε Μπονέλ.
Ήταν στον Σαλιούτ-7 μαζί με τον Φιόντοροφ.
Είναι ακόμα φίλοι. Ο ντε Μπονέλ του στέλνει κάστανα και τυρί.
Ο Πατρίκ γνωρίζει τον σταθμό τόσο καλά, όσο κι οι δικοί μας.
Αν οι Αμερικανοί καταλάβουν τον σταθμό μας...
...θα το θεωρήσουμε εισβολή;
Ναι, και θα πρέπει ν' αντεπιτεθούμε.
Βαλέρι, καταλαβαίνεις ότι δεν πρέπει να τους αφήσουμε να τον πάρουν.
Αν δεν στείλεις κάποιον εκεί, θ' αναγκαστούμε να τον καταρρίψουμε.
Τα θραύσματα που θα εκτοξευτούν απ' την έκρηξη...
...θα καταστρέψουν κάθε δορυφόρο σε τροχιά και θα μας γυρίσουν δέκα χρόνια πίσω.
Κανείς δεν έχει προσδέσει σ' ανεξέλεγκτο διαστημικό αντικείμενο.
Θα το προσπαθήσουμε.
Ετοίμασε το πλήρωμα.
Πριν από δεκαπέντε χρόνια...
...εκτοξεύτηκε σε τροχιά ο πρώτος διαστημικός σταθμός Σαλιούτ-1.
Η νεότερη έκδοσή του, ο Σαλιούτ-7, λειτουργεί σε τροχιά γύρω απ' τη Γη.
Η δουλειά συνεχίζεται βάσει σχεδίου σε αυτόματη λειτουργία...
...καθώς δεν είναι πλέον επανδρωμένος.
Το Κέντρο Ελέγχου Αποστολών τηλεχειρίζεται όλα τα συστήματα.
Ο σταθμός περιστρέφεται σε δύο άξονες, μία μοίρα ανά δευτερόλεπτο.
Πώς θα προσδεθούμε;
Ο Φιόντοροφ θα το 'κανε.
Μόνο οι Λαζοβόι, Φιόντοροφ και Πλάχοφ, έχουν προσδεθεί χειροκίνητα.
Ο Αστάχβα έχει εξασκηθεί αρκετά.
Φτάνουν οι εικασίες. Βάλε τους στον εξομοιωτή...
...και ας δοκιμάσουν να προσδεθούν σε περιστρεφόμενο σταθμό.
Έχεις δίκιο.
Βαλέρι, κάλεσε τον Φιόντοροφ.
Οι γιατροί τού έχουν απαγορεύσει τα διαστημικά ταξίδια.
Θα δοκιμάσουμε άλλους.
- Τα ψάρια δεν τσιμπούν σήμερα. - Μάλλον έπεσαν σε λήθαργο.
Ας πιούμε ένα ποτό, για να μην πέσουμε κι εμείς σε λήθαργο.
Τέλεια ιδέα.
Βίκτωρ! Σύντροφε Αλιόκιν!
Πρέπει να παρουσιαστείτε επειγόντως για υπηρεσία!
Έρχομαι!
- Νομίζω ότι τελειώσαμε. - Αναρωτιέμαι ποιο είναι το επείγον.
Θα πέρασα τις ιατρικές εξετάσεις.
Μάζεψε το καλάμι σου.
Δεν μου το 'πες.
Τι υπάρχει να σου πω;
Κάθε φορά τις περνάω, αλλά πάντα με βάζουν ως εφεδρικό.
- Πίστευες ότι θα σε ζήλευα; - Και αυτό, για να 'μαι ειλικρινής.
Με δουλεύεις;
Πίστευες ότι θα 'νιωθα άσχημα που διάλεξαν εσένα;
Νομίζεις ότι χρειάζομαι τον οίκτο σου;
Δεν είσαι αληθινός κοσμοναύτης. Δεν έχεις περπατήσει ποτέ στο διάστημα.
Είσαι ένας μηχανικός με στολή κοσμοναύτη.
Εις υγείαν.
- Γεια σου, Βίκτωρ. - Γεια.
Πόσων μηνών είναι η γυναίκα σου;
Τριάντα ενός εβδομάδων και τριών ημερών.
- Τεσσάρων ημερών. - Τεσσάρων...
Ναι.
- Θα γίνεις πατέρας σύντομα, λοιπόν. - Ναι, βέβαια.
Σε βάλαμε στο πλήρωμα.
Ευχαριστώ.
Θέλουμε να πας στον Σαλιούτ-7.
- Είμαι έτοιμος. - Δεν είναι υπόθεση ρουτίνας.
- Συνέβη κάτι; - Ναι.
Χάσαμε την επικοινωνία με τον σταθμό για άγνωστο λόγο.
Τον κατασκεύασες, οπότε, τον γνωρίζεις καλύτερα.
- Ποιος είναι ο επικεφαλής; - Με ποιον θα 'θελες να πετάξεις;
Με τον Φιόντοροφ.
Κινήσου αργά.
Ακολούθησε την περιστροφή του σταθμού και πρόσδεσε με την αριστερή...
Βαλέρι, αν προσδέσω, θέλω ένα μπουκάλι κονιάκ.
- Θα σου πάρω ολόκληρο κασόνι. - Σύμφωνοι.
Προσδένω...
Γαμώ το!
- Τζιν, μη βιάζεσαι. - Ας δοκιμάσουμε ξανά.
Βλέπετε σε μικρογραφία την περιστροφή του σταθμού.
Για να προσδεθείτε, το σκάφος σας πρέπει να την ακολουθεί επ' ακριβώς.
Θεωρητικά είναι εφικτό, αλλά φοβάμαι πως δεν γίνεται πρακτικά.
Έλα.
Αν βγάλουμε ένα κάθισμα...
...το σκάφος θα μεταφέρει πιο πολύ καύσιμο, νερό και φαγητό.
Μικρότερο πλήρωμα, σημαίνει λιγότερο φαγητό, νερό και οξυγόνο.
Και θα 'χουμε λιγότερα θύματα, σε περίπτωση αποτυχίας.
Είναι αδύνατον.
Δεν γίνεται, Βαλέρι. Είναι αδύνατον.
Φαντάσου ότι πας να παρκάρεις στο γκαράζ σου.
Να τ' αμάξι σου.
Η πόρτα του γκαράζ είναι εδώ, αλλά μετακινείται.
Απαλά. Φαντάσου ότι είναι μια γυναίκα.
Βαλέρι, δεν είχα ποτέ γυναίκα που να περιστρέφεται.
Κανείς δεν μπορεί να το κάνει.
Ποιος επικεφαλής έχει σειρά να προσπαθήσει;
Δεν έχω άλλους.
Δώσαμε σ' όλους μια προσπάθεια.
Γεια σου, Βλαντιμίρ.
- Γεια σου, Βαλέρι. - Πώς πάει;
- Μια χαρά. Εσύ πώς είσαι; - Καλά, υποθέτω.
Έμαθες ότι πασχίζουμε να επιλέξουμε πλήρωμα για τον Σαλιούτ;
Σχετικά με την πρόσδεση; Ναι, κάτι πήρε το αυτί μου.
Πιστεύεις ότι είναι εφικτό;
- Περιστρέφεται γρήγορα; - Ναι.
Πάνω από μία μοίρα ανά δευτερόλεπτο.
Βαλέρι, είσαι πιλότος. Την ξέρεις την απάντηση.
Λοιπόν, χάρηκα που σ' είδα. Πάω να εκπαιδεύσω τη νέα γενιά.
Βλαντιμίρ.
Κι αν σου ζητούσα να πας;
Η κατάσταση είναι περίπλοκη.
Εντάξει.
Η ιατρική αξιολόγηση είναι αύριο το πρωί.
Θ' αλλάξω μια λάμπα και θα επιστρέψω.
- Δεν μπορεί να πάει κάποιος άλλος; - Είμαι ο καλύτερος μηχανικός.
Δεν θα 'στελναν τον καλύτερο μηχανικό μόνο γι' αυτό.
- Γλυκιά μου... - Κάτι μου κρύβεις.
Τι νομίζεις ότι σου κρύβω;
Ότι κάτι συνέβη εκεί. Κάτι σοβαρό.
Και ότι μόνο εσύ δέχτηκες να πας.
Θύμισέ μου: Τι πρέπει ν' αποφεύγει μια έγκυος;
Το άγχος.
- Και τι κάνεις; - Αγχώνομαι.
Σταμάτα ν' αγχώνεσαι, λοιπόν.
Σε παρακαλώ, ηρέμησε.
Ορίστε, πάρε αυτά μαζί σου.
- Στο διάστημα; - Ναι.
- Δεν πάω για σκι. - Μη μου λες "όχι"!
Μάλιστα, κυρία.
Δύο ζεστά σκουφιά. Δώσ' μου μια αγκαλιά.
Μας φέρνετε τον κατάλογο;
- Ο Γκορμπατσόφ άρχισε ποτοαπαγόρευση. - Το ξέρω. Μόνο μία γουλιά για 'μένα.
Τι γιορτάζουμε;
Πάω στο Μπαϊκονούρ με τον Βίκτωρ.
Σοβαρολογείς;
- Πάμε στο διάστημα σε μία εβδομάδα. - Μα είσαι εκτός ενεργού δράσης.
Συμβαίνουν διάφορα.
Με χρειάζονται. Η αποστολή απαιτεί χειροκίνητη πρόσδεση.
Όλα θα πάνε καλά. Μην ανησυχείς.
Άντε πηδήξου!
Νίνα...
Πες μου κάτι.
Τι ωραίο έχει το διάστημα και το αγαπάς πιο πολύ από εμένα και την κόρη σου;
Το Σογιούζ είναι έτοιμο για εκτόξευση. Μεταφορά σε εσωτερική παροχή ισχύος.
Ελήφθη.
Αποσύνδεση ομφάλιου ιστού τρίτου σταδίου.
Ελήφθη.
Έναρξη ακολουθίας εκτόξευσης. Πρώτη προσπάθεια.
Σταματήστε. Δεύτερη προσπάθεια.
Κλείσιμο αεραγωγών.
Ενεργοποίηση μηχανών.
Αποσύνδεση ομφάλιου ιστού κύριου σταδίου.
- Έναρξη. - Ανάφλεξη.
Αρχική.
Ενδιάμεση.
Κύρια.
Εκτόξευση.
Κοιτάξτε το. Είναι πανέμορφο.
Φυσιολογικές παράμετροι συστήματος ελέγχου.
Αποκόλληση πύργου εκτόξευσης.
Αποκόλληση πρώτου σταδίου.
Απενεργοποίηση και αποκόλληση των πλευρικών προωθητήρων.
Το σκάφος είναι σταθερό.
Παμίρ, τι είν' αυτό που κουνιέται μπροστά σου;
Το αρκουδάκι των Ολυμπιακών Αγώνων που μου 'δωσε η κόρη μου.
Φυλαχτό;
Ένδειξη μηδενικής βαρύτητας.
Για καλή τύχη.
Αποκόλληση κώνου ρύγχους.
- Αποκόλληση κυρίου σταδίου. - Απενεργοποίηση κύριας μηχανής.
Αποκόλληση τρίτου σταδίου.
Είστε σε τροχιά.
Συγχαρητήρια.
Επίσης, Κέντρο.
Σήμερα στις 7 ώρα Μόσχας, το διαστημόπλοιο Σογιούζ Τ-13 μπήκε σε τροχιά...
Ο μπαμπάς είναι στον ουρανό.
Το πλήρωμα θα προσδέσει στον διαστημικό σταθμό Σαλιούτ-7...
...και θα διεξάγει πειράματα, προς όφελος της ανθρωπότητας και των Σοβιετικών.
- Δεν τον βλέπω ακόμα. - Είναι στη σκιά της Γης.
Θα εμφανιστεί δεξιά σας, σε 90 μοίρες πρόνευση και 10 μοίρες εκτροπή.
Ελήφθη.
Να 'τος. Τον βλέπω.
Μπορείτε να στρέψετε, για να τον δούμε;
Θα τον κεντράρω.
Να το στολίδι μας.
Τον βλέπουμε.
Πάμε, παιδιά.
Είμαστε χίλια εξακόσια μέτρα μακριά. Θα μας πάρει πέντε λεπτά.
Πλησιάστε στα διακόσια μέτρα και σβήστε τη μηχανή.
Ελήφθη.
- Να ελαττώσουμε ταχύτητα; - Όχι ακόμα.
Μειώνω την πλευρική ταχύτητα με ρυθμό δύο μέτρα ανά δευτερόλεπτο.
Τον βλέπετε;
Ναι.
Περιστρέφεται με 1,5 μοίρα ανά δευτερόλεπτο.
Ξεπερνά τους υπολογισμούς μας.
Βλέπετε ότι οι ηλιακοί συλλέκτες κοιτούν προς διαφορετικές κατευθύνσεις;
Ναι, το βλέπουμε.
- Τι πιστεύεις; - Δεν ξέρω ακόμα.
Εσύ;
- Χρειαζόμαστε φωτογραφίες για ανάλυση. - Τις βγάζουμε.
Παμίρ, οικονομία στα καύσιμα.
- Έχετε μόνο τρεις προσπάθειες. - Ελήφθη, Κέντρο.
Χρειαζόμαστε και καύσιμα για την επιστροφή.
Ο Θεός μαζί σας.
Παμίρ, ξεκινήστε την πρόσδεση.
Πάμε.
- Πλησιάζουμε. - Επιμηκύνω τη ράβδο πρόσδεσης.
Απόσταση: Τριάντα δύο μέτρα.
Επιχειρούμε πρόσδεση.
Θα συντριβούμε!
Ανεπιτυχής πρόσδεση.
- Απομακρύνσου! - Το ελέγχω, ηρέμησε.
- Τον χτυπήσατε δυνατά; - Όχι, με πολύ μικρή ταχύτητα.
Θα χάσουμε την επικοινωνία σε λίγο.
Ξεκουραστείτε όσο εμείς θα σκεφτόμαστε μερικά πράγματα.
Αναμείνατε.
- Ελήφθη. - Αναμένουμε.
Θα κάνουμε ένα πέρασμα για επιθεώρηση.
Αν στα έντεκα τελευταία μέτρα κινηθούμε με 35 εκατοστά το δευτερόλεπτο...
...θα κάνουμε ακριβώς το ένα τέταρτο της περιστροφής και θα προσδεθούμε.
- Τι κάνεις; - Ευθυγραμμίζομαι.
Αποκτώ την κατάλληλη ταχύτητα. Δική σου ιδέα δεν ήταν;
- Δεν έχουμε έγκριση. - Δεν πειράζει, θα εξασκηθούμε.
Άκουσες τις οδηγίες.
- Ας κάνουμε ένα πέρασμα. - Εντάξει.
Ο σταθμός περιστρέφεται σταθερά στον διαμήκη άξονά του.
Η προτεινόμενη ταχύτητα πρόσδεσης είναι 15 εκατοστά ανά δευτερόλεπτο.
Δεν αρκεί, ώστε το σκάφος ν' ακολουθήσει την περιστροφή του σταθμού.
Ας προσπαθήσουμε ν' ακολουθήσουμε την περιστροφή.
Να βρούμε τη σωστή απόσταση.
Έλεγξε ότι το σύστημα πρόσδεσης είναι έτοιμο.
Θα κάνουμε απλώς μια πρόβα και θα δούμε και τον σταθμό από κοντά.
Η ταχύτητά τους θα πρέπει να τριπλασιαστεί, όχι να μειωθεί.
Στα 35 εκατοστά ανά δευτερόλεπτο.
- Είναι έτοιμο το σύστημα; - Ναι.
Φύγαμε.
Απόσταση εκατόν δέκα μέτρα. Κινούμαστε με 34 εκατοστά ανά δευτερόλεπτο.
Τριάντα πέντε εκατοστά.
Αν αποτύχει η πρόσδεση με τόση ταχύτητα, θα συντριβούν στον σταθμό.
Με τέτοια ταχύτητα, θα χάσουμε το σκάφος.
Γαμώ το. Πρέπει να ματαιώσουμε την αποστολή.
- Είναι πολύ επικίνδυνο. - Το ξέρω, αλλά κάθε εκατοστό μετράει.
Λίγο πιο δεξιά, αριστερά, πάνω ή κάτω και αποτύχαμε. Καταλαβαίνεις;
- Ρισκάρουμε πολύ. - Σιγά σιγά.
- Έλα, γλυκιά μου, φίλησέ με. - Πιο σιγά! Θα συντριβούμε!
Έχουμε επαφή και μηχανική σύνδεση.
Ας ξεκινήσουμε το κλείδωμα. Βίκτωρ;
Μπορούμε να χαλαρώσουμε τώρα.
- Γιατί να κάνουμε βόλτες; - Είσαι ψυχοπαθής.
Μα, προσδεθήκαμε.
Αρνούμαι να συνεχίσω αυτήν την αποστολή μαζί σου.
Έχεις άλλη επιλογή;
Βαλέρι, έχουμε επικοινωνία.
- Παμίρ, με λαμβάνετε; - Από Παμίρ 1, δυνατά καθαρά.
- Πώς νιώθεις; - Υπέροχα.
Παμίρ, κάναμε μια συζήτηση εδώ και...
Έχετε εικόνα;
Όχι ακόμα.
Προσδεθήκαμε.
Ορίστε;
Το Σογιούζ T13 προσδέθηκε επιτυχώς με τον διαστημικό σταθμό Σαλιούτ-7.
Ολοκλήρωση κλειδώματος.
Σας αναφέρει ο επικεφαλής Παμίρ 1.
Απίστευτο.
Θα ελέγξουμε για διαρροές πίεσης και θα μπούμε στον σταθμό.
Με λαμβάνετε, Κέντρο;
Είστε απίθανοι.
Κακώς ανησυχούσαμε.
Πήγαινε ν' αλλάξεις πουκάμισο.
Συγχαρητήρια, τα πήγατε περίφημα.
Στο εξής, όμως, ας δουλέψουμε ως ομάδα.
- Μάλιστα, κύριε. - Ετοιμαστείτε να μπείτε στον σταθμό.
Είμαστε στον αεροθάλαμο.
Όλα καλά. Ετοιμαζόμαστε να μπούμε.
- Ν' ανοίξω την καταπακτή; - Περιμένετε.
Βίκτωρ, ξέρεις πώς λένε "περίμενε" οι Αμερικανοί;
Στάσου, αδερφέ!
- Παμίρς, απαντήστε. - Σας ακούμε καθαρά, Κέντρο.
Παμίρ 2, μπες στον σταθμό, Παμίρ 1, περίμενε.
Γιατί να μην μπω;
Δεν γίνεται.
- Θα μπει μόνο ο Παμίρ 2. - Θα μπούμε μαζί.
Αν πάθεις κάτι, ο Βίκτωρ δεν θα μπορέσει να ρίξει τον σταθμό στον ωκεανό.
Είναι μια προφύλαξη που πρέπει να πάρουμε.
Μάλιστα, κύριε.
Κλείσε την καταπακτή, Βλαντιμίρ.
Κάνε το.
Αν μου συμβεί κάτι, ρίξτε με στον Ινδικό Ωκεανό.
Πάντα ήθελα να πάω εκεί. Να τρώω καρύδες, μπανάνες...
- Άσε τις καρύδες για μετά. - Μάλιστα.
- Άνοιξε λίγο το φινιστρίνι. - Ανοίγω.
Παμίρ 2, πόση είναι η πίεση;
Εξακόσια εβδομήντα χιλιοστά.
Σφυρίζει λίγο.
Η πίεση πέφτει. Θα το ανοίξω λίγο ακόμα.
Πεντακόσια πενήντα και μειώνεται.
- Βαλέρι; - Τι;
- Μην προχωρήσεις. - Να προχωρήσω; Ελήφθη.
- Κλείσε την καταπακτή! - Βίκτωρ...
- Βίκτωρ! - Παμίρ 2!
Κέντρο, δεν μπορούσα να σας ακούσω απ' την αλλαγή της πίεσης.
Παμίρ 2;
- Βίκτωρ, πού είσαι τώρα; - Μπήκα στον σταθμό.
Η πίεση εξισώθηκε, αλλά υπάρχει παντού πάγος.
Τι εννοείς;
Είσαι σίγουρος ότι είναι πάγος;
Έχει πολύ κρύο εδώ.
Τι δείχνουν τα όργανα;
- Το μανόμετρο δείχνει 530 χιλιοστά. - Προσπάθησε ν' ανοίξεις τα φώτα.
Μίλησέ μου. Άνοιξες τα φώτα;
Βλαντιμίρ, απάντησε.
Έχει πολύ κρύο εδώ, σύντροφοι.
- Είσαι μέσα στον σταθμό; - Ναι, μπήκα.
- Πρώτες εντυπώσεις; - Υπάρχει παντού χιόνι.
Αστειεύεσαι. Τι είδους χιόνι;
Κανονικό χιόνι.
- Πάχους περίπου ενός εκατοστού. - Ελέγξτε μέσα στους πίνακες.
Έχουν γεμίσει πάγο.
- Ο σταθμός είναι σαν τεράστιο ψυγείο. - Πού βρέθηκε ο πάγος;
Πρέπει να 'σκασε η δεξαμενή νερού.
Ποια είναι η θερμοκρασία;
Δεν ξέρουμε. Το ηλεκτρονικό θερμόμετρο χάλασε.
Φτύσε κάπου.
Πάγωσε;
Ναι.
Έφτυσες στο παράθυρο;
Εμένα έφτυσε, αλλά αστόχησε.
Επιστρέψτε στο σκάφος και ξεκουραστείτε.
Είστε άυπνοι επί 24 ώρες.
Μάλιστα, κύριε.
Σπίτι μου, σπιτάκι μου.
"Καλώς ήρθατε". Εσύ το 'γραψες αυτό;
Όχι, η Σβετλάνα.
Λοιπόν, σύντροφοι, τι σκέφτεστε;
- Δεν έχουμε να σκεφτούμε κάτι. - Ο σταθμός ουσιαστικά είναι άχρηστος.
Μπορούν να τον σώσουν, αν υπάρχει χρόνος.
Θα χρειαστούν τουλάχιστον δύο ημέρες, για να τον ξεπαγώσουν.
Κι όταν λιώσει ο πάγος, θα βραχούν τα κυκλώματα.
Θα προσπαθήσουν να τα στεγνώσουν.
Και μετά τι; Θα ελέγξουν όλα τα ηλεκτρονικά;
Ο Αλιόκιν γνωρίζει τα συστήματα σαν την παλάμη του χεριού του.
- Θα 'χουν φαγητό για δέκα ημέρες. - Τέλεια, πρέπει να 'ναι αρκετές.
Δεν θ' αντέξουν δέκα ημέρες. Θα δουλεύουν μέσα στο κρύο.
Θα ζεσταίνονται στο σκάφος.
Οι καταπακτές θα 'ναι ανοικτές, για να 'χει οξυγόνο ο σταθμός.
Το σκάφος θα παγώσει από τη διαφορά θερμοκρασίας. Δεν θ' αντέξουν.
Κανένας Ρώσος δεν φοβάται το κρύο.
- Βαλέρι, είσαι Ρώσος. - Και λοιπόν;
Φαντάσου να σε κλειδώσουμε σε μια καλύβα μέσα στο καταχείμωνο...
...και να σου δίνουμε παγωμένη τροφή. Πόσο θ' αντέξεις;
Μία ημέρα; Πέντε;
Παμίρς, απαντήστε.
Σας ακούμε καθαρά, Κέντρο. Καλημέρα.
Συζητήσαμε και αποφασίσαμε ότι πρέπει να ρίξουμε τον σταθμό στον ωκεανό...
...και να σας γυρίσουμε πίσω.
Εφόσον είμαστε εδώ, δώστε μας τουλάχιστον δύο ημέρες.
Δύο ημέρες δεν αρκούν και ο κίνδυνος είναι μεγάλος.
Βαλέρι, άκουσέ με.
Αν ήσουν εσύ στη θέση μας, θα επέστρεφες πίσω στη Γη;
- Δύο ημέρες. - Βαλέρι;
Ακούστε τη συμφωνία.
Έχετε πέντε ημέρες.
Αν έως την έκτη ημέρα δεν έχετε βρει λύση, θα ρίξετε τον σταθμό...
...και θα επιστρέψετε.
Καταλάβαμε, κύριε. Ελήφθη, τέλος.
Ανακοινώθηκε ότι οι Σοβιετικοί έστειλαν ειδική αποστολή...
...για να σώσουν τον σταθμό.
- Έχεις ροή αέρα; - Ναι.
Αναπνέω φρέσκο βουνίσιο αέρα.
Οι Αμερικανοί ειδικοί λένε ότι οι πιθανότητες επιτυχίας είναι λίγες...
Είναι πολύ παγωμένο.
...επειδή απαιτείται τεχνολογικό επίπεδο που δεν έχει επιτευχθεί ακόμα.
Νατάσσα, κοίταξε αυτό.
Η θερμοκρασία μειώνεται κατά 0,2 βαθμούς ανά περιστροφή.
Θέλω όλα τα κανάλια ν' αναφέρουν ότι οι κοσμοναύτες μας είναι καλά.
Σύμφωνα με τους ειδικούς, η επιχείρηση θ' αποτύχει.
Θα το φροντίσω.
Αυτό σημαίνει ότι οι κοσμοναύτες θα πεθάνουν.
- Οι Αμερικανοί δεν θα πειστούν. - Πρέπει να 'μαστε πειστικοί, λοιπόν.
Η τροχιά του σταθμού καλύπτει όλη την έκταση των ΗΠΑ.
Είναι πιθανό ο σοβιετικός σταθμός να μεταφέρει πυρηνικά όπλα.
Αν συντριβεί ο σταθμός, η καταστροφή θα συγκρίνεται μ' εκείνη της Χιροσίμα.
Θα 'ναι κάπως έτσι.
Στρατηγέ, οι Αμερικανοί ετοιμάζονται να εκτοξεύσουν το Τσάλεντζερ.
Δεν μεταφέρει κανένα φορτίο.
Συνδέσαμε τις μπαταρίες στους συλλέκτες και στρέψαμε τον σταθμό προς τον Ήλιο.
Έτσι, θα φορτίσουμε τις μπαταρίες και θα τον θερμάνουμε.
Ο σταθμός έχει όγκο ογδόντα κυβικά μέτρα.
Θέλουμε σαράντα βατ ανά κυβικό μέτρο, συνεπώς, 3.2 κιλοβάτ.
Θα πάρουμε στην καλύτερη τα μισά.
Η θερμοκρασία θ' ανέβει στους 3 βαθμούς σε μία ημέρα...
...και δυστυχώς δεν θ' ανέβει πάνω απ' τους 5 βαθμούς.
Είναι όπως στο Σότσι τον χειμώνα. Όχι και άσχημα.
Έναρξη αναπροσανατολισμού.
Πολύ μακριά. Στρίψε αριστερά!
Βίκτωρ, δεν οδηγώ αυτοκίνητο! Αριστερά ως προς τι;
Ως προς τον Ήλιο, φυσικά! Και ελάττωσε ταχύτητα.
- Σταμάτα! Φρένο! - Έγινε.
Λειτουργεί. Νιώσε το.
Ζεσταίνεται.
Μπράβο, μηχανικέ.
Με στολή κοσμοναύτη.
Χριστέ μου...
Είναι πανέμορφο.
Είναι παγωμένο.
Ας δοκιμάσουμε κάτι.
Αυτό είναι πιο αποτελεσματικό.
Προσέξτε μην μπει νερό στο σκάφος και βραχυκυκλώσει τα κυκλώματα.
Το 'χουμε αναλάβει.
Εγώ είμαι επιθετικός και ο Βίκτωρ τερματοφύλακας.
Θα ρίξουμε το νερό στο τμήμα συντήρησης και θα το μαζέψουμε μετά.
Μακάρι να 'χαμε στουπιά και μερικούς να βοηθήσουν.
Δυστυχώς, δεν μπορούμε να εκπληρώσουμε την ευχή σας.
Τι λέτε για λίγη μουσική, να μας φτιάξετε τη διάθεση;
Θα την έχετε σ' ένα λεπτό.
Όσο για στουπιά, σκίστε μερικά ρούχα.
Θα υπάρχουν φόρμες, εργαστηριακές ρόμπες.
Βλαντιμίρ, πόσο νερό υπάρχει;
Πώς να το θέσω, Βαλέρι...
Ελεεινά πολύ.
Κατάλαβα. Ορίστε η μουσική σας.
- Μπορούμε ν' ακούσουμε κάτι άλλο; - Απλώς αστειευόμασταν.
- Τώρα μάλιστα. - Πολύ καλύτερα.
- Βλαντιμίρ; - Ναι;
- Ας δοκιμάσουμε τον αερισμό. - Εντάξει.
Νομίζω ότι εδώ είναι στεγνά.
Βίκτωρ, κλείσε την καταπακτή! Κλείσε την γρήγορα!
Συλλέξατε όλο το νερό;
Σχεδόν όλο.
Μας τελειώνουν τα στουπιά, όμως.
Χρησιμοποιήσαμε ακόμα και ρούχα μας.
- Είναι ζεστά μέσα στο σκάφος; - Πιο ζεστά απ' ό,τι στον σταθμό.
Είναι υποφερτά.
Να ελέγχετε τη θερμοκρασία σας και να παίρνετε βιταμίνες.
Εντάξει, θα το κάνουμε.
Πρόσεχε μη σε κάψει ο ήλιος.
- Τι θερμοκρασία έχεις; - Φυσιολογική. 36.6 βαθμούς.
Εσύ;
Κι εγώ.
Βίκτωρ, ψάξε ανάμεσα σ' εκείνους τους σάκους πάνω απ' τον καναπέ.
Αναρωτιέμαι τι υπάρχει εκεί.
- Πολύ περίεργο. - Άντε, άνοιξέ το.
Πώς το πέρασες;
Έχω τόση εμπειρία στα διαστημικά ταξίδια, που κρύβω ακόμα και γάιδαρο.
Λοιπόν;
Να πιούμε λίγο, να ζεσταθούμε;
Και η ποτοαπαγόρευση;
Δεν είμαστε στη Γη, οπότε, εξαιρούμαστε.
Είμαστε, όμως, σε σοβιετικό έδαφος.
Δεν βλέπω αστυνομικούς να πετούν έξω απ' το παράθυρο.
Ούτε κι εγώ.
Ας πιούμε άλλο ένα.
Βλαντιμίρ, δεν είμαστε μόνοι εδώ;
Μια κατσαρίδα. Η πρώτη στο διάστημα.
- Δεν έχω παραισθήσεις, λοιπόν. - Τι θα την κάνουμε;
Θα την έλιωνα, αν ήμουν στη Γη.
Ας μη σκοτώσουμε τον συμπατριώτη μας.
Θέλεις να πιείς κι εσύ μαζί μας;
Πες μου κάτι. Για ποιο πράγμα πολεμάμε;
Γιατί ρισκάρουμε τις ζωές τους;
Είναι απλώς, ένα τεράστιο κομμάτι μέταλλο είκοσι τόνων.
Είναι η φήμη των Σοβιετικών κοσμοναυτών.
Ναι...
Βλαντιμίρ Κομάροφ...
Γιούρι Ντομπροβόσκι, Βίκτωρ Πατσάγιεβ...
Βλάντισλαβ Βολκόφ... Τους σκέφτομαι κάθε μέρα.
Και σκέφτομαι τι θα μπορούσαμε να 'χαμε κάνει για να τους φέρουμε πίσω.
- Αυτό είναι φήμη. - Δεν μπορούσαμε να τους σώσουμε.
Δεν με βοηθάει να το ξέρω. Τι πρέπει να κάνω τώρα;
Δεν είμαι εκεί.
Δεν βλέπω ό,τι βλέπουν.
Ακούω μόνο τις φωνές τους.
Για είκοσι λεπτά κάθε μιάμιση ώρα και με παράσιτα.
Μπορείς να πάρεις τη σωστή απόφαση.
Να τους φέρεις πίσω τώρα.
Είναι η σωστή απόφαση;
Είναι οι καλύτεροι μας.
Αυτό που κάνουν τώρα, είναι η φύση τους.
Είναι τιμή για εκείνους...
...να δοξάσουν τη χώρα τους.
Ο σταθμός δεν είναι "ένα κομμάτι μέταλλο είκοσι τόνων".
- Παμίρς, απαντήστε. - Κέντρο, σας λαμβάνουμε καθαρά.
Πώς πάει;
Στεγνώνουμε τα ηλεκτρονικά κυκλώματα.
Έχει μείνει πολύ νερό;
Ναι, κυλάει μέσα απ' τις σχισμές.
Το μαζεύουμε σταγόνα-σταγόνα.
- Ξεκουραστήκατε καθόλου; - Ναι.
Ξεκουραστήκαμε.
Επιστρέψτε στο σκάφος και κοιμηθείτε.
Δεν μπορείτε να δουλέψετε έτσι.
Δεν υπάρχει χρόνος. Έχουμε πολλή δουλειά.
Πρέπει ν' αντιμετωπίσουμε το πρόβλημα με το νερό.
Είναι διαταγή.
Εντάξει, θα ελέγξουμε τα κυκλώματα και...
Παιδιά, τι έκανε χθες το βράδυ η ΤΣΣΚΑ;
Τι πράγμα;
Θα μάθουμε και θα σας πούμε.
- Βαλέρι. - Αργότερα.
Έχουν και οι δύο πυρετό. Χρειάζονται αντιβιοτικά.
Και ζεστό τσάι και ξεκούραση στο ζεστό σκάφος για 24 ώρες.
Καλή μου, σχεδόν τελείωσαν.
Αφού ελέγξουν τα κυκλώματα, θα πιούν ζεστό τσάι, θα ξεκουραστούν...
- Καταλαβαίνεις τι σου λέω; - Ναι, καταλαβαίνω.
Πιάσε.
Συνδέουμε μια συστοιχία μπαταριών στους ηλιακούς συλλέκτες για φόρτιση.
Έχουμε επαφή.
Αναπροσανατολιζόμαστε;
Ο ηλιακός αισθητήρας πρέπει να βρει τον Ήλιο, για να στρέψει τους συλλέκτες.
Ακούς τα γρανάζια να γυρνούν;
Όχι.
- Κρίμα που χάλασε το κασετόφωνο. - Όλα λειτουργούν εδώ.
Ας βγούμε έξω, να δούμε αν υπάρχει κάποιο πρόβλημα εκεί.
Παμίρ 1, θα βγεις έξω κατά τη διάρκεια της επόμενης επικοινωνίας.
Άνοιξα την εξωτερική καταπακτή. Πίεση στολής φυσιολογική.
Τέλεια.
Είμαι έξω τώρα.
Οι φωτογραφίες του σταθμού...
...δείχνουν μικρή παραμόρφωση του ηλιακού αισθητήρα.
Επιθεώρησε αυτόν πρώτα.
Ελήφθη, κινούμαι προς τα εκεί.
Μείνε αριστερά απ' τον κεντρικό συλλέκτη.
Ελήφθη, παραμένω αριστερά.
Όλα δείχνουν πολύ γνώριμα.
- Η ίδια Γη, ο ίδιος Ήλιος; - Ναι, είναι ακόμα εκεί.
Οι συλλέκτες φαίνονται φθαρμένοι. Σαν ταλαιπωρημένα πανιά πλοίου.
Η ζημιά από κοσμική σκόνη είναι φυσιολογική. Κινήσου προς τον αισθητήρα.
Ελήφθη, συνεχίζω.
Η επιφάνεια του κύτους έχει διαβρωθεί. Η "κυρία" μας, γερνάει.
Είναι νωρίς γι' αυτό. Είσαι πάνω στη μονάδα ελέγχου;
Κινούμαι στη μονάδα εργασίας.
- Βλέπεις τον αισθητήρα; - Όχι, κινούμαι προς τα εκεί.
- Η πίεση της στολής σου; - Είναι φυσιολογική.
- Κέντρο, έφτασα. - Βρήκες τη ζημιά;
Ναι, νομίζω ότι βρήκα τον ένοχο.
- Βίκτωρ, είχες δίκιο. - Για τον αισθητήρα;
Ναι, το περίβλημά του έχει λυγίσει και έχει τσαλακωθεί προς το κύτος.
Τι μπορεί να συνέβη;
- Υπάρχουν σημάδια στο κύτος; - Εννοείται. Μακάρι να το βλέπατε.
Υπάρχει ένα αυλάκι πλάτους τριών δαχτύλων μπροστά απ' τον αισθητήρα.
- Αστεροειδής; - Τι άλλο μπορεί να 'ταν;
Μοιάζει με πρόσκρουση.
- Μπορείς να ξεβιδώσεις το περίβλημα; - Δυστυχώς, όχι.
Οι βίδες έχουν στραβώσει προς τα μέσα.
Μπορείς να το βγάλεις με σφυρί;
Δεν νομίζω ότι γίνεται, το μέταλλο είναι χοντρό.
Πες στους τεχνικούς να σχεδιάσουν αυτό στη μακέτα του σταθμού.
Έγινε.
Εντάξει, παιδιά.
Ξέρουμε τι προκάλεσε το πρόβλημα. Τώρα, πρέπει να σκεφτούμε μια λύση.
Γύρνα μέσα.
Εφόσον είμαι ήδη εδώ, καλύτερα να συνεχίσω την επιθεώρηση.
Έχω αρκετό οξυγόνο, δεν έχει νόημα να μπαινοβγαίνω.
Σκεφτείτε το και θα συζητήσουμε τη λύση στην επόμενη επικοινωνία.
Με λαμβάνετε;
Παμίρ, με λαμβάνεις;
Κέντρο Ελέγχου Ζάρια, από Παμίρ 1. Όβερ.
Βίκτωρ, έχεις επικοινωνία με το Κέντρο; Μίλησέ μου.
Παμίρ 2, από Παμίρ 1. Με λαμβάνεις; Όβερ.
Βίκτωρ;
Παμίρ 2;
Βίκτωρ!
Κέντρο, υπάρχει καπνός μέσα στον σταθμό!
Βίκτωρ!
Κέντρο, το σκάφος έπιασε φωτιά!
Φόρα τη διαστημική στολή! Θα καείς!
Βίκτωρ, κλείσε την καταπακτή και αποσύνδεσε το σκάφος!
Κάνε το, αλλιώς θα πιάσει φωτιά ο σταθμός!
Κουράγιο, φίλε. Κράτα γερά.
Βίκτωρ!
Σε βλέπω, έλα μέσα.
Γιατί δεν κοιμάσαι;
Το ερώτημα είναι, γιατί δεν είσαι εσύ στο κρεβάτι σου.
Παμίρς, απαντήστε. Με λαμβάνετε; Εδώ Κέντρο Ελέγχου Ζάρια. Όβερ.
Απαντήστε.
Βλαντιμίρ, Βίκτωρ, με λαμβάνετε;
Βαλέρι, ο σταθμός είναι ακόμα σε νεκρό τομέα.
Λοιπόν, σύντροφοι, ήρθε η ώρα να πάρουμε μια απόφαση.
- Ας περιμένουμε να επικοινωνήσουμε. - Πέρασαν οκτώ ώρες.
Εξαιτίας σου, δεν είχαμε χρόνο να προετοιμαστούμε...
...οπότε, τώρα θα περιμένουμε όσο χρειαστεί. Κατάλαβες;
Δική σου απόφαση ήταν να παραμείνουν στον σταθμό...
...αντί να τους φέρεις πίσω.
- Τους σκότωσες! - Σταμάτα!
Θα φροντίσω να θεωρηθείς υπεύθυνος γι' αυτό.
Αδιαφορώ αν τιμήθηκες ως Ήρωας της Σοβιετικής Ένωσης.
Δύο φορές. Θα πάρω την ευθύνη, αν χρειαστεί.
Ναι, θα το κάνεις.
Το CNN μεταδίδει την εκτόξευση του Τσάλεντζερ.
Να το βάλω στην οθόνη;
Είναι διαφορετική απ' όσες έχουμε δει;
Καθίστε και περιμένετε ν' αποκατασταθεί η επικοινωνία.
Βίκτωρ, πώς νιώθεις;
Οι Αμερικανοί εκτόξευσαν το διαστημικό λεωφορείο.
Φαίνεσαι πολύ μαυρισμένος, Βίκτωρ.
Ναι, ψάχνουμε.
Απόγειο: 52.555 χιλιόμετρα. Περίγειο: 25.554 χιλιόμετρα.
Εσωτερική θερμοκρασία: Μηδέν βαθμοί.
- Η θερμοκρασία του... - Κέντρο, εδώ Παμίρ 1. Όβερ.
- Κέντρο! - Παμίρς, προβείτε.
- Εδώ Παμίρ 1. - Τους έχουμε στη γραμμή!
Μιλήστε μας!
- Βλαντιμίρ! - Βαλέρι.
Τι συνέβη;
Πέρασαν εννιά ώρες.
Το σκάφος έπιασε φωτιά.
Ο Βίκτωρ το αποσυμπίεσε. Είμαστε μέσα στον σταθμό.
- Είναι καλά; - Έχει εγκαύματα.
- Έχει τις αισθήσεις του; - Ναι, αλλά εισέπνευσε πολύ καπνό.
- Μπορείς να μπεις στο σκάφος; - Ναι.
Ανησυχώ για εκείνον.
Βλαντιμίρ, δίνε του δύο κάψουλες MP24 και μία BK12...
- ...κάθε έξι ώρες. - Ελήφθη.
Βαλέρι, άκου τι βλέπω.
Ο σταθμός παροχής οξυγόνου κάηκε. Υποθέτω ότι αναφλέχθηκε η δεξαμενή.
Το σύστημα εξαερισμού δεν λειτουργεί. Υπάρχει ελάχιστος αέρας εδώ.
Λειτουργεί κάτι;
Ελέγχω τώρα.
Ο υπολογιστής είναι νεκρός.
Δεν αντιδρά σε εντολές.
- Έχουν λιώσει τα καλώδια; - Τα πάντα έχουν λιώσει.
Φοβάμαι ότι δεν μπορούμε να ρίξουμε πλέον, τον σταθμό στον ωκεανό.
Δεν ελέγχουμε το σκάφος.
Καταλάβαμε.
Θα σκεφτούμε έναν τρόπο να σας φέρουμε πίσω.
Οι Αμερικανοί δεν πρέπει να πάρουν τον σταθμό μας.
Φυσικά κι όχι.
Ξέρουμε τι θέλουν.
Δεν θ' αφήσουμε να πέσει στα χέρια τους η τελευταία τεχνολογία μας.
Θα καταρρίψουμε τον Σαλιούτ, πριν φτάσουν εκεί.
Σύντροφοι, γνωρίζετε ότι οι κοσμοναύτες μας είναι ακόμα εκεί;
Τι μπορείς να κάνεις;
Δώστε μου τρεις ώρες.
- Άνοιξες τη μονάδα ελέγχου; - Ναι.
- Έχει λιώσει. - Άσχημο αυτό.
Αποσύνδεσε τα πάντα, πριν αδειάσουν οι μπαταρίες.
- Το ακούς αυτό; - Ποιο;
Άκουσες ήχο πρόσδεσης;
Τι στο καλό λες;
Πρέπει να ανοίξουμε την καταπακτή. Είναι το Τσάλεντζερ.
Είδα το αμερικανικό σκάφος! Θα μας γυρίσουν στη Γη!
Τρελάθηκες; Δεν μπορούν να προσδεθούν μ' εμάς!
Το έκαναν.
Δεν υπάρχει κανείς! Μην ανοίξεις την καταπακτή!
Άφησέ με, άκουσα ήχο πρόσδεσης!
Το φαντάστηκες!
Σου δημιουργούν παραισθήσεις η έλλειψη οξυγόνου και τα παυσίπονα!
Άφησέ με, κάθαρμα! Δεν με νοιάζει αν εσύ θες να πεθάνεις!
Εγώ θέλω να ζήσω στη Γη! Μ' ακούς;
- Άσ' το χερούλι, μην ανοίξεις! - Άφησέ με!
- Δεν υπάρχει κανείς έξω! - Φύγε!
Απλώς το φαντάστηκες. Συμβαίνει.
Κι εγώ κάποτε νόμισα ότι είδα αγγέλους, αλλά δεν υπήρχαν.
Θυμάσαι που έφερες κάστανα στο πάρτι μου;
Ναι.
Τι το ιδιαίτερο έχουν; Δεν καταλαβαίνω. Έχουν γεύση πατάτας.
Ούτε κι εγώ το καταλαβαίνω.
Η χειροκίνητη αποσύνδεση είναι αδύνατη.
Η απελευθέρωση των συνδέσμων γίνεται μηχανικά.
- Πότε θα αρχίσουν να πέφτουν; - Έχουν περίγειο εκατόν ογδόντα χιλιόμετρα.
Σε τέσσερις τροχιές θα μπουν στην ατμόσφαιρα και θα 'χουν γρήγορη πτώση.
Πόση ώρα θα πάρει;
Εξήντα επτά ώρες και σαράντα λεπτά, με απόκλιση 20 λεπτών.
Πού θα πέσουν;
Περίπου σ' αυτή την περιοχή.
- Λες τον Ινδικό Ωκεανό "περίπου"; - Μόνο αυτό μπορούμε να υπολογίσουμε.
- Βαλέρι, ίσως δεν τα καταφέρουν. - Γιατί;
Χρησιμοποίησαν πολύ οξυγόνο, για να 'χει ατμόσφαιρα ο σταθμός.
Απομένουν πέντε δεξαμενές οξυγόνου με αέρα για είκοσι ώρες...
...άλλες σαράντα ώρες στις δεξαμενές μίγματος αέρα...
...και οκτώ ώρες οξυγόνου στις μάσκες. Σύνολο: Εξήντα οκτώ ώρες.
Δηλαδή, 34 ώρες για τον καθένα.
- Πόσο αέρα θα χρειαστούν; - Τον διπλάσιο, αλλά μόνο τόσο...
"Μόνο τόσο έχουν". Και λοιπόν; Ξεκινήστε να σκέφτεστε!
Πείτε τους να κοιτάξουν παντού, να ελέγξουν κάθε άδεια δεξαμενή!
Μετράει η κάθε ανάσα, το κάθε μόριο οξυγόνου!
Βαλέρι, εξετάσαμε κάθε πιθανότητα.
Μπορούμε να φέρουμε πίσω τον έναν.
Και όχι εγγυημένα, δεδομένης της έλλειψης οξυγόνου.
Αρκεί για τον έναν.
- Ορίστε; - Έχουν οκτώ αμπούλες Ομνοπόν.
Επιβραδύνει την αναπνοή και την κατανάλωση οξυγόνου.
Μπορούμε να φέρουμε πίσω τον έναν.
Ποιον από τους δύο;
Ο κυβερνήτης εγκαταλείπει τελευταίος το σκάφος, αυτός είναι ο κανόνας.
Πρέπει ν' αποσυνδεθούν απ' τον σταθμό στις 17:34:40.
Πρέπει να τους μιλήσεις τώρα, ώστε να 'χουν χρόνο να προετοιμαστούν.
Θα τους μιλήσω απ' το γραφείο μου.
Βλαντιμίρ, Βίκτωρ, με λαμβάνετε;
Από Παμίρ 1, δυνατά καθαρά.
Πώς είναι ο Βίκτωρ;
- Έχει τις αισθήσεις του. - Μας ακούει;
Όχι, δεν μπορεί.
Δεν έχουμε χρόνο, οπότε, θα 'μαι σύντομος. Απομένει ελάχιστο οξυγόνο.
Αρκεί για να επιστρέψει μόνο ο ένας.
Μ' ακούς;
Σ' ακούω.
Ρίξε το οξυγόνο στο σκάφος...
...και αποσύνδεσε τον Βίκτωρ στις 17:34:40 ακριβώς.
Κατάλαβες;
Κατάλαβα. Θα το κάνω.
Θα προσθαλασσωθεί στον Ινδικό Ωκεανό.
Στέλνουμε ένα καταδρομικό.
Πώς τα πήγε η ΤΣΣΚΑ;
Κέρδισε 2-1 την Σπαρτάκ.
Ωραία.
Θα σε δω αργότερα.
Βλαντιμίρ...
...συγχώρεσέ με.
Τι σκεφτόσουν, όταν πετούσες πάνω από τη Μαδαγασκάρη;
Αναρωτιόμουν τι θα συνέβαινε, αν έπεφτα εκεί απ' το διάστημα.
Οι ντόπιοι θα με έβλεπαν να πέφτω απ' τον ουρανό, θα με μάζευαν...
...και θα μ' έκαναν βασιλιά τους.
Θα τους έλεγα ιστορίες για το διάστημα...
...τ' αστέρια, το σύμπαν...
...και λίγα πράγματα για το πώς τα πέρναγα στην Σοβιετική Ένωση.
Πώς τα πέρναγες στην Σοβιετική Ένωση;
Πες μου.
Είχα την κόρη μου, τη σύζυγό μου, το ποδόσφαιρο...
...και τον κομμουνισμό.
Ναι, ακούγεται πολύ βαρετό...
...αν το συγκρίνεις με τη θέα της Αφρικής απ' το διάστημα.
Αγαπώ τη ζωή μου, όμως.
Νίνα;
Γεια σου.
Συνέβη κάτι;
Πρέπει να του μιλήσεις.
Με συγχωρείτε.
- Γεια σου, Νίνα. - Γεια.
- Υπάρχει ένα πρόβλημα, οπότε... - Το ξέρω. Πότε μπορούμε να μιλήσουμε;
Είναι στη γραμμή. Έλα μαζί μου.
Παμίρς;
Με λαμβάνετε;
Ναι, Κέντρο.
Ήρθε η Νίνα.
Θέλει να σου μιλήσει.
- Νίνα, μ' ακούς; - Ναι.
Σ' ακούω.
Σ' ευχαριστώ που ήρθες.
Πώς είναι η Όλια;
Είναι εδώ, μαζί μου. Θέλει να σου μιλήσει.
Γεια σου, μπαμπά. Πού είσαι;
Γεια σου, γλυκιά μου.
Μπαμπά, πού είσαι;
Είμαι πολύ μακριά.
Στον ουρανό;
Ναι, στον ουρανό.
Θα γυρίσεις σύντομα;
- Πρέπει πρώτα να τελειώσω κάτι εδώ. - Εντάξει.
Θα σε περιμένουμε.
Βλαντιμίρ.
Μ' ακούς;
Σ' αγαπώ.
Κι εγώ σ' αγαπώ. Πάρα πολύ.
Γύρνα πίσω για 'μένα.
Με δυσκολία αναπνέουμε εδώ μέσα. Γιατί καπνίζεις;
Βίκτωρ, είναι ώρα ν' αποσυνδεθείς.
Γυρίζεις σπίτι.
Κάνε μια ένεση Ομνοπόν κάθε οκτώ ώρες.
Έτσι, θα 'χεις περισσότερο οξυγόνο.
Ξέρεις πώς ν' αποσυνδεθείς χειροκίνητα, σωστά;
Θα πέσεις στον Ινδικό Ωκεανό, ακριβώς όπως ήθελες.
Γιατί να μη φύγουμε και οι δυο;
Δεν έχουμε αρκετό οξυγόνο.
Δεν φεύγω μόνος μου.
Άσε τις ανοησίες. Η γυναίκα σου είναι ετοιμόγεννη.
Δεν γυρίζω πίσω μόνος.
Είναι διαταγή.
Χάνουμε χρόνο.
Πρέπει να βγούμε και να σπάσουμε το περίβλημα του αισθητήρα.
Θα φορτίσουν οι μπαταρίες και θα 'χουμε ρεύμα.
Αν δουλέψει η μονάδα παραγωγής οξυγόνου, θα περιμένουμε το σκάφος διάσωσης.
- Πρέπει να σπάσουμε το περίβλημα... - Με τι; Με βαριοπούλα;
Ας προσπαθήσουμε, τουλάχιστον!
Καταλαβαίνεις ότι αν δεν καταφέρουμε να το σπάσουμε...
...θα πεθάνουμε;
- Θα καταναλώσουμε το οξυγόνο ανάγκης! - Το καταλαβαίνω.
Γύρνα σπίτι, τότε.
Αν γυρίσω πίσω μόνος...
...πώς θα το εξηγήσω αύριο στο παιδί μου;
Πώς θα το εξηγήσω στην κόρη σου;
Μην πιάνεις σφιχτά τη ράγα, θα σε πονούν τα χέρια σου μετά.
Πώς ξέρεις ότι την πιάνω πολύ σφιχτά;
Επειδή στον πρώτο μου διαστημικό περίπατο έκανα το ίδιο.
Και μετά πονούσα.
- Είσαι αρκετά άνετα; - Ναι, λες και είμαι στη Γη.
Βίκτωρ, περιστρέφομαι λίγο. Ασφάλισέ με και απ' αυτή την πλευρά.
- Καλύτερα τώρα; - Ναι, ευχαριστώ.
Έλα να δεις. Χαλάρωσε καθόλου;
Είναι όπως πριν.
Σε λίγο μπαίνουμε στη σκιά της Γης. Θα κάνει πολύ κρύο.
Ήρθε το τέλος, Βίκτωρ.
Ήρθε το τέλος.
Θέλεις να μπούμε στον σταθμό ή να μείνουμε εδώ;
Έχεις αναρωτηθεί...
...γιατί οι κοσμοναύτες κάνουν πάντα κορίτσια;
Το 'χω κάνει.
Είναι αλήθεια.
Άσχετα με το πόσο γυμνασμένοι είμαστε, κάνουμε πάντα κορίτσια.
Ναι.
Ίσως επειδή τα κορίτσια είναι τέλεια.
Αυτό είναι σίγουρο.
Αναρωτιέμαι τι να κάνει η Λίλια τώρα.
Ίσως γεννάει ήδη.
Μακάρι να μπορούσα να δω το μωρό μου για μία φορά.
Όχι, Βίκτωρ. Μία φορά δεν αρκεί.
Έχεις δίκιο.
Δεν αρκεί.
Θα καταρρίψουμε τον σταθμό.
Κάναμε ό,τι μπορούσαμε.
Όπως κι εσύ.
Ο πατέρας μου οδηγούσε φορτηγό υλοτομίας.
Όταν έκανε κρύο, οι αλυσίδες έσπαγαν.
Όσο ελαττώνεται η θερμοκρασία, τόσο πιο εύθραυστα γίνονται τα μέταλλα.
Αν το περίβλημα του αισθητήρα παγώσει στους μείον 100 βαθμούς...
...ίσως καταφέρουμε να το σπάσουμε.
Ας προσπαθήσουμε.
Έχουμε χρόνο πριν ανατείλει ο ήλιος.
Συμφωνώ.
Έλα!
- Βλαντιμίρ, τελείωσε. - Όχι, δεν τελείωσε!
Παιδιά, μ' ακούτε;
Σας βλέπουμε.
Τι κάνετε εκεί έξω;
Κέντρο, εδώ Παμίρ 1. Σας λαμβάνουμε καθαρά.
Επισκευάζουμε τον σταθμό. Βασικά, όχι.
Νομίζω ότι μόλις το κάναμε.
Παμίρς, απαντήστε.
Μιλήστε μου.
Πώς είναι η Λίλια;
Μια χαρά. Έχεις μια κόρη.
Συγχαρητήρια.
Τώρα είσαι πραγματικός κοσμοναύτης.
Απόδοση Διαλόγων - Επιμέλεια Mikemyk
ΑΦΙΕΡΩΜΕΝΟ Σ' ΟΛΟΥΣ ΤΟΥΣ ΗΡΩΕΣ ΚΟΣΜΟΝΑΥΤΕΣ
Όλα καλά, Βλαντιμίρ;
- Είμαστε στο καρέ; - Ναι.
Μπορείτε να εκπνεύσετε; Τέλεια, δεν φαίνεται η υγροποίηση.
Τώρα, θέλω να βγάλετε για λίγο τους σκούφους σας...
...επειδή δεν μπορούμε να σας δείξουμε να φοράτε σκούφους εκεί.
Εντάξει, παιδιά. Αν έχετε να πείτε κάτι, είμαστε έτοιμοι.